《寄题申处士凫盟箕亭》
清代·张盖

负郭田畴水气中，隐君亭榭白云通。青连粳稻千村雨，香泛芙云万里风。

夏簟凉侵高士卧，新诗清绝老夫同。欲持百尺琅玕竹，向尔渔矶作钓翁。

作者简介：明末清初直隶永年人，字覆舆，一字命士，号箬庵。明季诸生。工诗，善草书。游踪遍齐、晋、楚、豫。入清，自闭土室中，虽妻子不得见。遂成狂疾，常自毁其稿。有《柿叶集》。